Gompieno, Jehofa Modimo o “bua” le rona ka Lefoko la gagwe le le kwadilweng e leng Baebele. (2 Timotheo 3:16, 17) Goreng re rialo? Ka sekai: A re re o amogetse lekwalo le le tswang kwa tsaleng e lo ntshanang seinong. Fa o sena go le bala o ka bolelela ba bangwe jaana o itumetse, “Ke sa tswa go utlwa gore tsala ya me e tsoga jang!” Mme gone lo ne lo buisana lo sa bonane lo dirisa lekwalo. Ka tsela e e tshwanang, fa o bala Baebele, o letla Jehofa gore a bue le wena. Ke gone ka moo, Gina, yo go builweng ka ene mo setlhogong sa ntlha a reng, “Ke akanya gore fa ke batla gore Modimo a ntseye ke le tsala ya gagwe, ke tshwanetse go sekaseka ‘lekwalo’ le a re kwaletseng lone—Baebele.” O oketsa ka go re, “Go bala Baebele letsatsi le letsatsi go dirile gore ke atamalane le Modimo.” A o letla Jehofa gore a bue le wena ka metlha ka go bala Lefoko la gagwe, Baebele, letsatsi le letsatsi? Seo se tla dira gore o atamalane le Modimo.